 

ΕΛΛΗΝΙΚΗ ΔΗΜΟΚΡΑΤΙΑ

ΣΧΟΛΙΚΗ ΕΠΙΤΡΟΠΗ Α/ΒΑΘΜΙΑΣ Βόλος 26/8/2020

ΔΗΜΟΥ ΒΟΛΟΥ Αριθ. Πρωτ.: 3786

Διεύθυνση: Αρ. Ζάχου – Επτά Πλατανίων

Τ.Κ. : 38336

Αρμόδιος : ΚΑΤΣΑΡΟΥ ΒΑΣΙΛΙΚΗ

Τηλέφωνο : 24210-28517

Fax : 24210-28519

**Πρόσκληση Εκδήλωσης Ενδιαφέροντος για την παροχή υπηρεσιών απεντόμωσης - μυοκτονίας και απολύμανσης – μικροβιοκτονίας σε σχολικές μονάδες Α/βαθμιας Εκπαίδευσης του Δήμου Βόλου για το έτος 2020 και 2021 με απευθείας ανάθεση ποσού 20.000,00 ευρώ χωρίς το ΦΠΑ και συμπεριλαμβανομένου του ΦΠΑ.**

Σας γνωρίζουμε ότι η Σχολική Επιτροπή Πρωτοβάθμιας Εκπαίδευσης του Δήμου Βόλου πρόκειται να προβεί στη συλλογή προσφορών με κριτήριο την οικονομικότερη προσφορά, προκειμένου να επιλεγεί ο μειοδότης για την εκτέλεση εργασιών για απεντόμωση – μυοκτονία και απολύμανση-μικροβιοκτονία σε Σχολικές Μονάδες Πρωτοβάθμιας Εκπαίδευσης Δήμου Βόλου, όπου και εφόσον προκύψει ανάγκη από τους διαχειριστές των σχολικών κοινοτήτων.

**Κωδικός:** CPV 90910000-2 - Υπηρεσίες απολύμανσης και εξολόθρευσης.

**Γενική περιγραφή**

Το αντικείμενο της ανάθεσης είναι η παροχή υπηρεσιών τακτικών και έκτακτων εφαρμογών για  μυοκτονία, απεντόμωση και απολύμανση (μικροβιοκτονία) των σχολικών χώρων (αύλειοι χώροι, αίθουσες, διάδρομοι κλιμακοστάσιο, μηχανοστάσια, γραφεία, αποθήκες, κυλικεία κλπ.) όπως αυτές περιγράφονται παρακάτω αναλυτικά:

**ΤΑΚΤΙΚΕΣ ΕΦΑΡΜΟΓΕΣ (ΚΑΤΗΓΟΡΙΑ 1 ):**

**Υποκατηγορίες**

**Α) Μυοκτονία:** Εφαρμόζεται στους ήδη υπάρχοντες δολωματικούς σταθμούς και όπου χρειάζεται τοποθέτηση επιπλέον ασφαλών δολωματικών σταθμών με κλειδί, σε κλειστούς ελεγχόμενους χώρους πχ. καυστήρες, αποθήκες, μηχανοστάσια κτλ. Το κόστος για τους δολωματικούς σταθμούς θα είναι ανά τεμάχιο και θα αποτελούν περιουσιακό στοιχείο του σχολείου, έτσι ώστε οι εκάστοτε εταιρείες απολύμανσης που θα αναλαμβάνουν στο μέλλον αυτή τη διεργασία να δολώνουν μέσα σε αυτούς και να μην απαιτείται δαπάνη αγοράς δολωματικών σταθμών εκ νέου, παρά μόνο αντικατάσταση σπασμένων, φθαρμένων κτλ.

**Β)Απεντόμωση:** Στις τουαλέτες, φρεάτια και σε βοηθητικούς χώρους πχ. αποθήκες, καυστήρες του σχολείου.

**Γ) Απολύμανση – Μικροβιοκτονία:** Σε όλους τους χώρους του σχολείου - αίθουσες, θρανία, καρέκλες, πόμολα, πρίζες, τουαλέτες, σκάλες, (κουπαστές), βρύσες (εξωτερικές-εσωτερικές), γραφεία και λοιποί χώροι - που χρήζουν απολύμανσης.

**Όροι προσφοράς**

Η τιμή της προσφοράς θα περιλαμβάνει και τις τρεις παραπάνω υποκατηγορίες (Α, Β και Γ). Η τιμή της προσφοράς για τις τρεις υποκατηγορίες θα γίνει με βάση τα κατά προσέγγιση τετραγωνικά μέτρα των σχολικών μονάδων.

Οι σχολικές μονάδες του Δήμου Βόλου χωρίστηκαν **σε τρεις Τομείς Εφαρμογής Aπεντόμωσης – Mυοκτονίας- Aπολύμανσης (Α.Μ.Α)** με βάση τα τετραγωνικά τους μέτρα.

**Τομέας εφαρμογής (A.M.A) 1.** Προσφορά για σχολεία μέχρι 350 τ.μ (ο ακριβής πληθυσμός των σχολικών μονάδων ορίζεται στον Πίνακα 1 - το πλήθος τους είναι 42)

**Τομέας εφαρμογής (A.M.A) 2.** Προσφορά για σχολεία από 351 τ.μ μέχρι 1000 τ.μ (ο ακριβής πληθυσμός των σχολικών μονάδων ορίζεται στον Πίνακα 2 - το πλήθος τους είναι 34)

**Τομέας εφαρμογής (A.M.A) 3.** Προσφορά για συγκροτήματα σχολείων πάνω από 1001 τ.μ μέχρι 2000 τ.μ. (Δημοτικά και Νηπιαγωγεία) (ο ακριβής πληθυσμός των σχολικών μονάδων ορίζεται στον Πίνακα 3 - το πλήθος τους είναι 16)

**Ξεχωριστή προσφορά θα πρέπει να δοθεί για το κόστος του δολωματικού σταθμού μυοκτονίας ανά τεμάχιο.**

**Μειοδότης ανακηρύσσεται εκείνος ο οποίος θα προσφέρει την μικρότερη τιμή ανά Τομέα Εφαρμογής Aπεντόμωσης – Mυοκτονίας- Aπολύμανσης (Α.Μ.Α)**

**ΕΚΤΑΚΤΕΣ ΕΦΑΡΜΟΓΕΣ (ΚΑΤΗΓΟΡΙΑ 2 ):**

Οι Έκτακτες Εφαρμογές περιγράφονται αναλυτικά παρακάτω και θα εφαρμόζονται όπου και όταν προκύπτει ανάγκη αφού πρώτα θα γνωστοποιείται γραπτό αίτημα από τους διαχειριστές των σχολικών κοινοτήτων :

**Υποκατηγορίες**

**Δ) Έκτακτη Απολύμανση – Μικροβιοκτονία:** Θα πραγματοποιείται σε περιπτώσεις **έκτακτης ανάγκης και μόνο σε μεμονωμένες περιπτώσεις**, όπως π.χ. παρουσία κρουσμάτων του νέου κορωνοϊού (covid-19) ή άλλου είδους λοιμώδους κρούσματος. Σε αυτή την περίπτωση θα πραγματοποιείται σχολαστική απολύμανση – μικροβιοκτονία σε όλους τους χώρους του σχολείου - αίθουσες, θρανία, καρέκλες, πόμολα, πρίζες, τουαλέτες, σκάλες (κουπαστές), βρύσες (εξωτερικές-εσωτερικές), γραφεία και λοιποί χώροι - που χρήζουν απολύμανσης. Η απολύμανση σε γενικές γραμμές έχει στόχο την πλήρη εξόντωση όλου του μικροβιακού φορτίου σε ένα χώρο (κατά κύριο λόγο κλειστό). Το μικροβιακό φορτίο απαρτίζεται από μικρόβια, βακτήρια, ιούς και το νέο κορωνοϊό (covid- 19).

**Ε) Έκτακτη Μυοκτονία:** Σε περιπτώσεις **έκτακτης ανάγκης και μόνο σε μεμονωμένες περιπτώσεις**, όπως π.χ. παρουσία μεγάλου τρωκτικού πληθυσμού, θα πραγματοποιείται έκτακτη μυοκτονία, πέρα από τη χρήση δολωματικών σταθμών, με επιπλέον μεθόδους εξόντωσης.

**Όροι προσφοράς**

Η τιμή της προσφοράς θα περιλαμβάνει και τις δύο παραπάνω υποκατηγορίες (Δ και Ε) ξεχωριστά. Η τιμή της προσφοράς για τις δύο υποκατηγορίες θα γίνει με βάση τα κατά προσέγγιση τετραγωνικά μέτρα των σχολικών μονάδων.

Οι σχολικές μονάδες του Δήμου Βόλου χωρίστηκαν **σε τρεις Τομείς Εφαρμογής Aπεντόμωσης – Mυοκτονίας- Aπολύμανσης (Α.Μ.Α)** με βάση τα τετραγωνικά τους μέτρα.

**Τομέας εφαρμογής (A.M.A) 1.** Προσφορά για σχολεία μέχρι 350 τ.μ (ο ακριβής πληθυσμός των σχολικών μονάδων ορίζεται στον Πίνακα 1 - το πλήθος τους είναι 42)

**Τομέας εφαρμογής (A.M.A) 2.** Προσφορά για σχολεία από 351 τ.μ μέχρι 1000 τ.μ (ο ακριβής πληθυσμός των σχολικών μονάδων ορίζεται στον Πίνακα 2 - το πλήθος τους είναι 34)

**Τομέας εφαρμογής (A.M.A) 3.** Προσφορά για συγκροτήματα σχολείων πάνω από 1001 τ.μ μέχρι 2000 τ.μ. (Δημοτικά και Νηπιαγωγεία) (ο ακριβής πληθυσμός των σχολικών μονάδων ορίζεται στον Πίνακα 3 - το πλήθος τους είναι 16)

**Στην περίπτωση των Εκτάκτων Εφαρμογών (Κατηγορία 2)** **μειοδότης θα ανακηρύσσεται εκείνος ο οποίος θα προσφέρει την μικρότερη τιμή ανά Τομέα εφαρμογής (1,2 και 3) για κάθε υποκατηγορία Δ και Ε ξεχωριστά.**

**ΚΑΤΗΓΟΡΙΑ 3**

ΣΤ) Φιδοαπώθηση: εφαρμόζεται στους αύλειους χώρους των περιφερειακών σχολείων όταν ζητηθεί και υπάρχει ανάγκη. Το απωθητικό σκεύασμα θα πρέπει να καλύπτει 60τ.μ. Η φιδοαπώθηση διενεργείται με τη χρήση εγκεκριμένων σκευασμάτων από το Υπουργείο Αγροτικής Ανάπτυξης και Τροφίμων. Τα σκευάσματα απώθησης των φιδιών τοποθετούνται σε κρίσιμα σημεία, για να απωθήσουν τα ερπετά από το σχολικό χώρο. Πριν από τις εργασίες για τη φιδοαπώθηση και πριν από την εφαρμογή των σκευασμάτων θα πρέπει ο χώρος να επιθεωρείται, ώστε να καταγραφούν όλα τα πιθανά σημεία.

**Στην περίπτωση της Φιδοαπώθησης (Κατηγορία 3)** **μειοδότης θα ανακηρύσσεται εκείνος ο οποίος θα προσφέρει την μικρότερη τιμή για το απωθητικό σκεύασμα καθώς και για την τοποθέτηση και εφαρμογή του.**

**Όλες οι παραπάνω κατηγορίες, εκτός από την ΣΤ) θα εξαρτώνται από τα κατά προσέγγιση τετραγωνικά των σχολικών χώρων (Τομείς εφαρμογής).**

**Οι Μειοδότες που θα προκύψουν θα προσφέρουν τις υπηρεσίες τους για το χρονικό διάστημα από 1/9/2020 έως και 31/12/2021 ή μέχρι την εξάντληση του εγκεκριμένου προϋπολογισμού.**

Η δαπάνη θα χρηματοδοτείται από τους ΙΔΙΟΥΣ ΠΟΡΟΥΣ (λειτουργικά σχολείων) της Σχολικής Επιτροπής Πρωτοβάθμιας Εκπαίδευσης Δήμου Βόλου.

Στον λογαριασμό της Σχολικής Επιτροπής υπάρχει το αναγκαίο ποσό για την πραγματοποίηση της παραπάνω παροχής υπηρεσιών. Η σύμβαση υπόκειται στις κρατήσεις που προβλέπονται από τη νομοθεσία. Η παροχή υπηρεσιών θα πραγματοποιηθεί με τη διαδικασία της απευθείας ανάθεσης, σύμφωνα με τις διατάξεις του Ν. 4412/2016, όπως ισχύει σήμερα .

Οι ενδιαφερόμενες εταιρείες που θα συμμετέχουν με την κατάθεση της οικονομικής προσφοράς (έντυπο προσφοράς) θα προσκομίζουν επιπλέον:

α) Την άδεια καταπολέμησης εντόμων και τρωκτικών σε κατοικημένους χώρους, σε ισχύ, από το Υπουργείο Αγροτικής Ανάπτυξης και Τροφίμων.

β) Πίνακα των σκευασμάτων όπου θα πρέπει να πληρούν όλες τις σύγχρονες προδιαγραφές ασφαλείας (αρ. έγκρισης, φορέα έγκρισης, δελτία δεδομένων ασφαλείας υλικών (MSDS). Τα βιοκτόνα να είναι εγκεκριμένα από το Υπουργείο Αγροτικής Ανάπτυξης και Τροφίμων και τα μικροβιοκτόνα από τον ΕΟΦ.

γ) Περιγραφή εργασιών αναλυτικά όλων των εφαρμογών που θα γίνουν στις σχολικές μονάδων.

Οι ανάδοχοι θα πρέπει να καταθέσει μετά το πέρας κάθε εργασίας πιστοποιητικό απολύμανσης και φάκελο στον όποιο αναφέρονται εκτενώς τα χημικά σκευάσματα που χρησιμοποιούνται, καθώς και τα αντίδοτά τους. Επιπλέον, για την μυοκτονία θα πρέπει να καταθέτει και κάτοψη των θέσεων μυοκτονίας.

Γνώμονας της ανάθεσης είναι η ασφάλεια των εφαρμογών και η διασφάλιση της δημόσιας υγείας.

**Οι ενδιαφερόμενοι θα αποστέλλουν ή θα καταθέτουν την προσφορά τους συμπληρώνοντας το πρότυπο τιμολογίου προσφοράς σε σφραγισμένο φάκελο όπου θα επισυνάπτονται τα παραπάνω δικαιολογητικά, στα γραφεία της Σχολικής Επιτροπής Πρωτοβάθμιας Εκπαίδευσης Δήμου Βόλου με την ένδειξη στο εξωτερικό μέρος του φακέλου «ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΒΟΛΟΥ» Για την υπηρεσία με τίτλο «ΑΠΕΝΤΟΜΩΣΗ -ΜΥΟΚΤΟΝΙΑ – ΑΠΟΛΥΜΑΝΣΗ – ΜΙΚΡΟΒΙΟΚΤΟΝΙΑ» ΔΙΕΥΘΥΝΣΗ: ΑΡ. ΖΑΧΟΥ- ΕΠΤΑ ΠΛΑΤΑΝΙΩΝ ,Τ.Κ 38333, ΤΗΛΕΦΩΝΟ ΕΠΙΚΟΙΝΩΝΙΑΣ 2421028517, 2421028518 έως και την Δευτέρα 31 Αυγούστου 2020 και ώρα 1.00μ.μ .**

**Ο ΠΡΟΕΔΡΟΣ ΤΗΣ ΣΧΟΛΙΚΗΣ ΕΠΙΤΡΟΠΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΒΟΛΟΥ**

**ΤΖΟΥΝΗΣ ΕΥΘΥΜΙΟΣ**